**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**2012 во вылö видз-му овмöс прöдукция, сырьё да сёян-юан**

**республиканскöй рынок лöсьöдöм йылысь**

Медым могмöдны Коми Республикаын олысьясöс сёян-юанöн да «Коми Республикаын видз-му овмöс сöвмöдöм юкöнын государствосянь отсöг йылысь» Коми Республикаса Оланпас серти Коми Республикаса Правительство шуис:

1. Индыны 2012 воын республиканскöй рынокö ваян лимитируйтöм видз-му овмöс прöдукциялысь, сырьёлысь да сёян-юанлысь лыддьöг да мында, мый вылö сетсьö Коми Республикаса республиканскöй бюджетлöн сьöм тшöт весьтö субсидияясöн государствосянь отсöг, (водзö – лимитируйтöм видз-му овмöс прöдукциялöн, сырьёлöн да сёян-юанлöн лыддьöг да мында) тайö шуöм дорö содтöдын индöм серти.

2. Коми Республикаса видз-му овмöс да сёян-юан министерстволы да сылöн мутас органъяслы лимитируйтöм видз-му овмöс прöдукция, сырьё да сёян-юан вайöдöм лыддьöг да мында серти юклыны (выльысь юклыны) лимитируйтöм видз-му овмöс прöдукция, сырьё да сёян-юан вöчöмсö видз-му овмöс прöдукция, сырьё да сёян-юан вöчысьяс костын Коми Республика мутасын видз-му овмöс прöдукция, сырьё да сёян-юан вöчöмсö да вузалöмсö тöд вылö босьтöмöн Коми Республикаса видз-му овмöс да сёян-юан министерствоöн урчитöм пöрадок серти.

3. Индыны, мый лимитируйтöм видз-му овмöс прöдукция, сырьё да сёян-юан лыддьöгö да мындаö пырö 2011 вося öшым тöлыссянь 2012 вося вöльгым тöдысьöдз мында бöръясö пыртöмöн.

4. Тайö шуöм олöмö пöртöм бöрся видзöдны Коми Республикаса Юралысьöс вежысь А.А. Буровлы.

5. Тайö шуöмыс вынсялö сійöс примитан лунсянь.

Коми Республикаса Юралысь В. Гайзер

Сыктывкар

2011 вося öшым тöлысь 20 лун

605 №

Коми Республикаса Правительстволöн

2011 во öшым тöлысь 20 лунся 605 №-а шуöм дорö

СОДТÖД

2012 воын республиканскöй рынокö ваян лимитируйтöм видз-му овмöс прöдукция, сырьё да сёян-юан, мый вылö сетсьö Коми Республикаса республиканскöй бюджетлöн сьöм тшöт весьтö субсидияясöн государствосянь отсöг,

**ЛЫДДЬÖГ ДА МЫНДА**

|  |  |  |  |
| --- | --- | --- | --- |
| Д/в № | Видз-му овмöс прöдукция,  сырьё да сёян-юан лыддьöг | Мерайтан единица | Ваян мында |
| 1. | Йöв | тонна | 34450 |
| 2. | Скöт да чипан (ловъя сьöкта) | тонна | 2936 |
| 3. | Кольк | сюрс штука | 118000 |
| 4. | Град выв пуктас | тонна | 1215 |

Исакова 1841 пас